Πωλ Μοράν

Ο Πωλ Μοράν (Paul Morand, 13 Μαρτίου 1888 – 24 Ιουλίου 1976) ήταν Γάλλος συγγραφέας, του οποίου τα διηγήματα και οι νουβέλες επαινέθηκαν για το ύφος, την εξυπνάδα και την περιγραφική τους δύναμη. Η παραγωγικότερη περίοδός του ήταν αυτή του Μεσοπολέμου. Θαυμαζόταν από τα μέλη της υψηλής κοινωνίας όσο και της καλλιτεχνικής πρωτοπορίας («αβάν-γκαρντ»), ενώ έχει χαρακτηρισθεί πρώιμος μοντερνιστής.

 Ο Μοράν ήταν απόφοιτος του Ινστιτούτου Πολιτικών Επιστημών των Παρισίων, ενώ παρακολούθησε μαθήματα και στο Πανεπιστήμιο της Οξφόρδης. Γεννήθηκε στο Παρίσι σε οικογένεια της ανώτερης τάξης και πήρε πλούσια σύζυγο. Υπηρέτησε ως διπλωμάτης σε πολλές θέσεις σε όλο τον κόσμο και ταξίδεψε πολύ. Και στο συγγραφικό έργο του εξάλλου ο κοσμοπολίτης Μοράν ασχολήθηκε ιδιαίτερα με τις ταξιδιωτικές εντυπώσεις, αφήνοντας θαυμάσιες περιγραφές, στις οποίες διαφαίνεται κάποιος τόνος μελαγχολίας. Οι επιδράσεις του περιλαμβάνουν τους Φρίντριχ Νίτσε και Όσβαλντ Σπένγκλερ. Κατά τον Β΄ Παγκόσμιο Πόλεμο συνέχισε να υπηρετεί την κατοχική κυβέρνηση και για τον λόγο αυτόν κατηγορήθηκε μεταπολεμικά ως συνεργάτης των Γερμανών, με μόνη όμως συνέπεια τη στέρηση της συντάξεώς του. Ο Μοράν ήταν υποστηρικτής του λογοτεχνικού κινήματος των λεγόμενων «Ουσάρων», που αντιτίθετο στον υπαρξισμό. Επεχείρησε 4 φορές να γίνει μέλος της Γαλλικής Ακαδημίας και τελικώς έγινε δεκτός το 1968, παρά τις διαμαρτυρίες του ντε Γκωλ. Ο Πωλ Μοράν έζησε μεταπολεμικά στην Ελβετία, στην Ταγγέρη και στο Παρίσι, όπου και πέθανε σε ηλικία 88 ετών. Lampes à Arc (1918) Feuilles de température (1919) Tendres Stocks (1921) Ouvert la nuit (1922) Fermé la nuit (1923) Lewis et Irène (1924) Ελληνική μετάφραση: Λιούις και Ειρήνη, μετάφ. Βάσω Νικολοπούλου και Νίκη Καρακίτσου-Ντουζέ, εκδ. Καλέντης, Αθήνα 2013, 216 σελ., ISBN 978-960-219-286-3 Rien que la terre (1926) Bouddha vivant (1927) L'Europe galante 1900 (1931) Bucarest (1935) Les Extravagants (1936) Ελληνική μετάφραση: Οι εκκεντρικοί / Σκηνές από την κοσμοπολίτικη ζωή των μποέμ, μετάφ. Φωτεινή Βλαχοπούλου, εκδ. «Ολκός», Αθήνα 2009, 218 σελ., ISBN 978-960-8154-64-3 L'Homme pressé (1941) Ελληνική μετάφραση: Ο βιαστικός, μετάφ. Ολυμπία Γλυκιώτη, εκδ. «Ίνδικτος», Αθήνα 2005, 261 σελ., ISBN 978-960-518-227-4 Le Bazar de la Charité (1944) Fouquet ou Le Soleil offusqué (1961) Venises (1971) Ελληνική μετάφραση: Βενετίες, μετάφ. Βάσω Μέντζου, εκδ. «Ολκός», Αθήνα 2006, 171 σελ., ISBN 978-960-8154-28-5 Journal inutile (απομνημονεύματα σε 2 τόμους, 2002): Rien que la terre Magie noire (1928) Paris-Tombouctou New York (1930) ''Champions du monde (1930) Papiers d'identité (1930) Air indien Londres Rococo La Route des Indes L'heure qu'il est Le Dernier Jour de l'Inquisition Le Flagellant de Séville Le Coucou et le Roitelet L'Eau sous les ponts Hécate et ses chiens (1954) La Folle amoureuse Fin de siècle (1957) Nouvelles d'une vie Les Écarts amoureux (1974) L'Allure de Chanel (1976) Ελληνική μετάφραση: Η αύρα της Σανέλ / Αυτοβιογραφική αφήγηση της Coco Chanel, μετάφ. Βάνα Χατζάκη, εικονογρ. Καρλ Λάγκερφελντ, εκδ. «Άγρα», Αθήνα 2011, 262 σελ., ISBN 978-960-325-967-1 Βιογραφικά στοιχεία και εργογραφία από τη Γαλλική Ακαδημία (στη γαλλική) Renee Winegarten: «Who was Paul Morand?», βιβλιοπαρουσίαση του Ouvert la nuit, σε αγγλική μετάφραση του Έζρα Πάουντ και πρόλογο του Μαρσέλ Προυστ